Jose Mourinho coach ġdid ta' Celtic? Jose Mourinho qed jitqies bħala kontenedent għall-kariga ta' manager ta' Celtic fl-Iskozja wara li tkeċċa minn manager ta' Tottenham Hotspur. Spurs ħabbru t-tluq ta' Mourinho nhar it-Tnejn, inqas minn 18-il xahar wara l-ħatra tiegħu u fadal inqas minn ġimgħa għall-finali tagħhom tal-EFL Cup kontra Manchester City. Il-manager ta' 58 sena diġà indika li huwa ħerqan li jirritorna b'mod immedjat fit-tmexxija ta' club, u li jista' jkun possibilment ma' Celtic. Lucien Favre, Roy Keane u l-manager tal-akkademja ta' Manchester City, Enzo Maresca, huma wkoll maħsuba li jistgħu jingħataw din il-kariga.